open-index/open-wikipedia-markdown huggingface dataset:
Dynastia – viimeinen luku

**Dynastia – viimeinen luku** () on vuonna 1991 valmistunut yhdysvaltalainen minisarja, joka on tehty jatkoksi 1980-luvun *[[Dynastia (vuoden 1981 televisiosarja)|Dynastia]]*-televisiosarjalle. Minisarjassa paljastetaan, mitä rikkaiden Carringtonien ja Colbyjen elämään kuuluu, kun *Dynastian* päätösjakson tapahtumista on kulunut pari vuotta.

## Näyttelijät

Minisarjan rooleissa esiintyvät monet *Dynastiasta* tutut näyttelijät. Mukana ovat muun muassa John Forsythe, Linda Evans, Joan Collins, John James, Heather Locklear, Emma Samms ja Kathleen Beller. Adam Carringtonia *Dynastiassa* esittänyt Gordon Thomson ei sen sijaan näyttele minisarjassa, vaan hänen tilallaan nähdään Robin Sachs. Myös Jack Coleman joutui jättäytymään pois aikataulusyistä, joten Steven Carringtonin rooliin palaa hahmon alkuperäinen esittäjä Al Corley.

### Pääosissa

### Muissa rooleissa

## Jaksot
*Dynastia – viimeinen luku* on saanut ensiesityksensä yhdysvaltalaisella ABC-kanavalla syksyllä 1991. Minisarja on lähetetty alun perin kahdessa osassa, mutta Suomessa se on nähty neliosaisena. Sarja on esitetty Kolmoskanavalla syyskesällä 1992 ja MTV3:lla keväällä 2001.

## Lähteet

## Aiheesta muualla
* 
*
Marjo Mulari

**Marjo Mulari** (s. 12. tammikuuta 1971) on suomalainen kestävyysjuoksija, joka on edustanut vuodesta 1998 lähtien Oulun Pyrintöä. Hänellä on yksi aikuisten SM-tason mitali, joka on pronssi maratonilta vuodelta 1999.

## Lähteet
Amateur World Series 1984

**Amateur World Series** oli maajoukkueiden välinen baseball turnaus, myöhemmältä nimeltään **World Cup**, josta käytettiin myös nimitystä Baseballin maailmanmestaruuskilpailut. Vuoden 1984 kilpailu oli 28. sarjassaan (FIBA-FEMBA-IBAF) ja pelattiin Kuubassa 14. - 28. elokuuta välisenä aikana. Joukkueita turnaukseen osallistui 13. Joukkueet jaettiin kahteen alkulohkoon, joista kummastakin neljä parasta selviytyi ylempään loppusarjaan.

## Turnauksen sarjataulukot

### Lohko A

### Lohko B

### Ylempi loppusarja

### Alempi loppusarja

## Lähteet
* projectcobb
Knut Gustaf Nikolai Borgenström

**Knut Gustaf Nikolai Borgenström** (6. syyskuuta 1851 Loppi – 15. lokakuuta 1918 Turku) oli suomalainen kenraalimajuri, joka toimi myös Turun ja Porin läänin kuvernöörinä.

Hän opiskeli Pietarin kadettikoulussa sekä myöhemmin Nikolain yleisesikunta-akatemiassa, josta Borgenström valmistui aliluutnanttina vuonna 1872. Hän osallistui Turkin sotaan vuosina 1877–1878 ja palveli sen jälkeen armeijan insinöörijoukoissa. Vuonna 1893 Borgenströn ylennettiin everstiluutnantiksi ja hänet määrättiin sotilasinsinöörilaitoksen päähallintoon vanhemmaksi yleisesikuntaupseeriksi. Everstiksi ylennetty Borgenström nimitettiin vuonna 1903 Suomen sotaväen esikunnan yleisesikuntaupseeriksi ja vielä myöhemmin samana vuonna Suomen tulliylihallituksen pääjohtajaksi. 

Vuosina 1905–1911 Borgenström toimi Turun ja Porin läänin kuvernöörinä. Reserviin siirtymisensä jälkeen hän työskenteli turkulaisen telakkayhtiön W:m Crichton & C:o Ab:n palveluksessa sekä oli kaupungin köyhäinhoitolautakunnan puheenjohtajana 1911-1918. Sisällissodan aikana Borgenström nimitettiin Turun komendantiksi 15. huhtikuuta 1918, mutta häntä ei kuitenkaan merkitty Suomen armeijan upseeriluetteloihin.

## Lähteet
*Borgenström, Knut Gustaf Nikolai Suomalaisen Kirjallisuuden Seuran Biografiakeskus
Nina J Hedkrok

**Nina Julia Hedkrok** (s. 15. marraskuuta 1965 Helsinki) on suomalainen urheilija, käsikirjoittaja, sanoittaja, säveltäjä ja laulaja.

Ninalla on musta vyö taekwondossa ja hän toimii perustamassaan Taekwondo Gepards -seurassa päävalmentajana. Hän kehitti Suomen Taekwondo Unionille ja Suomen Taekwondoliitolle junioritoimintaa. Nina on voittanut taekwondon MM-kultaa vuonna 2000 WTF World Taekwondo Poomsae Championships -kisoissa.

Nina on opiskellut liikuntaa Vierumäen Urheiluopistossa, suorittanut voimankäyttökouluttajan tutkinnon Tampereen Poliisikoulussa ja opiskellut merenkulkua Helsingin Merimieskoulussa. Hän aloitti 13-vuotiaana musiikkiharrastuksen sanoittajana. Nina on sanoittanut ja säveltänyt salanimillä useita kappaleita ja hänen teoksiaan on myös levytetty. Nina on Mustaa samettia -orkesterin perustaja, vokalisti Chanfado -tulkitsija. Vuonna 2009 solmittiin Ninan ja Arto Paasilinnan välillä elokuvasopimus Paasilinnan romaanista Neitosten karkuretki, (WSOY 2008). Elokuvan käsikirjoittaa Hedkrok ja elokuvan ohjaajaksi valittiin Hannu Peltomaa.

Nina J. Hedkrok oli Liike Nyt kansanedustajaehdokas Helsingin vaalipiirissä vuonna 2019, sai 448 ääntä eikä valittu. 

## Lähteet
* 

### Viitteet

## Aiheesta muualla
* Nina Hedkroksin Blogi
* Facebook - Nina J. Hedkrok & Mustaa samettia
Amedeo Trilli

**Amedeo Trilli** (9. heinäkuuta 1906 Ronciglione, Viterbon maakunta – 30. marraskuuta 1971 Rooma) oli italialainen näyttelijä.

Trilli opiskeli näyttelemistä Santa Cecilian akatemiassa ja työskenteli sen jälkeen teatterissa. Hänen elokuvauransa alkoi äänielokuvan myötä, mutta vasta vuoden 1940 jälkeen Trilli alkoi esiintyä elokuvissa jatkuvasti. Hän työskenteli viihde-elokuvien luonnenäyttelijänä, mutta esitti joskus myös pääosia, toisinaan taiteilijanimellä *Amedeo Novelli*. Spagettiwesterneissä Trilli käytti myös nimeä *Mike Moore*.

## Elokuvia
* *[[Abuna Messias]]*, 1939
* *[[Goliat ja barbaarit]]*, 1959
* *[[Kartago liekeissä]]*, 1960
* *[[Voittamaton Maciste]]*, 1962
* *[[Le sette fatiche di Alì Babà]]*, 1962
* *[[Simson ja orjakuningatar]]*, 1963
* *[[Goliath e la schiava ribelle]]*, 1963
* *[[Ercole contro Roma]]*, 1964
* *[[La rivolta dei pretoriani]]*, 1964
* *[[Sindbad contro i sette saraceni]]*, 1964
* *[[La vendetta dei gladiatori]]*, 1964

## Lähteet

## Aiheesta muualla
*
Tarja Kankkunen

**Tarja Kankkunen**, (o.s. **Jaskari**, s. 17. kesäkuuta 1974) on aktiiviuransa jo lopettanut suomalainen kilpakävelijä. Hän edusti koko urheilu-uransa ajan Lapuan Virkiää ja hänen valmentajanaan toimi Marko Kivimäki. Kalevan kisoista Kankkunen saavutti 10 kilometrin kävelyssä kaksi hopeaa (vuosina 1995 ja 1998) ja kaksi pronssia (vuosina 1996 ja 1997) sekä 20 kilometrin kävelyssä kaksi kultaa (vuosina 1997 ja 1998) ja hopean (vuonna 1995). Lisäksi hän saavutti sisäratojen SM-kisoista 3 000 metrin kävelyssä kultaa vuonna 1996, hopeaa vuonna 1997 ja pronssia vuonna 1995. Virallisissa kilpailuissa hän ei ole esiintynyt vuoden 1999 jälkeen.

Kankkunen sijoittui aikuisten maaotteluissa parhaimmillaan toiseksi 10&nbsp;000&nbsp;metrin kävelyssä Espoossa 1996 ennätyksellään 48.33,35. 10 kilometrin kävelyssä hänen ennätyksensä on 48.07.

## Lähteet
Mike Moore

**Mike Moore** voi tarkoittaa ainakin seuraavia henkilöitä:

* Michael Kenneth ”Mike” Moore, uusiseelantilainen poliitikko
* Mike Moore, kanadalainen jääkiekkoilija
* Mike Moore, italialaisen näyttelijä Amedeo Trillin käyttämä taiteilijanimi.
Johanna Viramäki

**Johanna Viramäki** (s. 9. maaliskuuta 1970) on aktiiviuransa jo lopettanut suomalainen juoksija. Hänen päämatkojaan olivat erityisesti 400 metrin aitajuoksu sekä keskimatkat, mutta hän kilpaili myös pikamatkoilla. Viramäki aloitti urheilemisen Lohjan Louhessa, edustaen myöhemmin Hyrylän Reipasta ja Tuusulanjärven Urheilijoita. Hänen valmentajanaan toimi muun muassa Arto Tapaninen. Kalevan kisoista hän saavutti pronssia sekä 800 metrin juoksussa vuonna 1997 että 400 metrin aitajuoksussa vuonna 1998. Lisäksi Viramäki saavutti urallaan sisäratojen SM-kisoista 300 metrin aitajuoksussa hopeaa vuonna 1995, 400 metrin juoksussa hopeaa 1998 ja pronssia 1999 sekä 800 metrin juoksussa hopeaa 1998 ja pronssia 1997 ja 1999. Virallisissa kilpailuissa hän ei ole esiintynyt vuoden 2001 jälkeen.

## Lähteet
Sari Kommio

**Sari Kommio** (s. 30. huhtikuuta 1969) on aktiiviuransa jo lopettanut suomalainen keskimatkojen juoksija. Hän edusti koko urheilu-uransa ajan Viipurin Urheilijoita ja hänen valmentajanaan toimi Timo Hietanen. Kalevan kisoista Kommio pronssia 800 metrin juoksussa vuonna 1998. Lisäksi hän oli viestijuoksun SM-kisoissa voittamassa 4 x 400 metrin viestijuoksussa hopeaa vuonna 1995 sekä 4 x 800 metrin viestijuoksussa kultaa vuonna 1995 ja hopeaa vuonna 1994. Virallisissa kilpailuissa hän ei ole esiintynyt vuoden 2004 jälkeen.

## Lähteet
Nazzareno Zamperla

**Nazzareno Zamperla** (25. huhtikuuta 1937 Treviso – 19. maaliskuuta 2020) oli italialainen elokuvanäyttelijä.

Sirkusperheeseen syntynyt Zamperla työskenteli sijaisnäyttelijänä ja esitti 1960-luvulta lähtien sivuosia seikkailu- ja peplum-elokuvissa sekä spagettiwesterneissä. Hänet tunnettiin myös taiteilijanimellä *Nick Anderson* ja kutsumanimellä *Neno*. Zamperlan veli Rinaldo on myös esiintynyt elokuvissa.

## Elokuvia
* *[[Voittamaton Maciste]]*, 1962
* *[[I sette gladiatori]]*, 1962
* *[[Simson ja orjakuningatar]]*, 1963
* *[[Sandokan, la tigre di Mompracem]]*, 1963
* *[[Sansone contro il Corsaro Nero]]*, 1964
* *[[Il trionfo di Ercole]]*, 1964
* *[[La montagna di luce]]*, 1965

## Lähteet

## Aiheesta muualla
*
Elengi

**Elengi** on rap-artisti Graciaksen 30. toukokuuta 2014 julkaistu pitkäsoitto. Kappaleista "Levels (Stream Fast, Die Young)", "Repent" ja "OD Cumulus" on julkaistu musiikkivideot. Albumin julkaisi Cocoa Music.

## Kappaleet
# Repent
# Levels (Stream Fast, Die Young)
# Paint Me a Picture
# Slow It Down
# Gloomade
# Sada Yakko (mukana YSI)
# OD Cumulus (mukana Noah Kin)
# Open
# Jubilee (mukana YSI)
# Even Out
# Burgundy Red (mukana Femme En Fourrure)
# Muhiva (mukana Brandon)
# Lost n Found

## Biitit
* World Mood Program: 1, 7, 8, 12
* World Mood Program & Alexalfons: 2
* MDS: 3
* Young Husky, World Mood Program: 4
* Desto: 5
* YSI for World Mood Program: 6, 9
* MDS, A6K: 10, 13
* Femme En Fourrure: 11

## Arvostelut
* Helsingin Sanomat: *positiivinen*

## Lähteet
Cédric Si Mohamed

**Cédric Si Mohamed** (, s. 9. tammikuuta 1985 Roanne) on algerialainen jalkapallomaalivahti, joka edustaa Algerian pääsarjassa pelaavaa CS Constantinea.

## Ura
Si Mohamed aloitti jalkapalloilun Ranskassa FC Gueugnonin junioreissa. Hän siirtyi sittemmin 2005 pelaamaan Ranskan neljänneksi korkeimmalle sarjatasolle Championnat de France amateuriin. Si Mohamed pelasi alasarjoissa aina vuoteen 2009 saakka edustaen muun muassa AS Yzeurea ja Jura Sud Footia.

Kesäkuussa 2009 Si Mohamed siirtyi pelaamaan ammattilaiseksi Algeriaan, JSM Bejaïan riveihin. Hän nousi joukkueen ykkösvahdiksi ja saavutti joukkueen mukana Algerian pääsarjassa toisen sijan vuosina 2011 ja 2012.

## Maajoukkueura
Si Mohamed pelasi ensimmäisen maaottelunsa Algerialle 26. toukokuuta 2012 Nigeriä vastaan. Ottelu päättyi Algerian 3–0 voittoon.

### MM-kisat 2014
Si Mohamed valittiin Algerian maajoukkueeseen vuoden 2014 MM-kilpailuihin. Hän kilpaili kisojen kolmosmaalivahdin paikasta Azzedine Doukhan kanssa. Si Mohamed toimi myös läpi kisojen kolmasvahdin roolissa, kun Algeria kisat päättyivät neljännesvälieriin.

## Lähteet
Datura discolor

**Datura discoloror** on ruohovartinen, yksivuotinen hulluruohoihin kuuluva kasvi, jota esiintyy Sonoran aavikolla läntisessä Etelä-Amerikassa. Kasvi suosii hiekkaista maaperää, tai kausittaisien jokien pohjia ja rantapenkereitä. Datura discolor sisältää muiden datura-suvun kasvien tavoin vaarallisia, antikolinergisia tropaanialkaloideja, joiden yliannostus on hengenvaarallinen. Yliannostusten aiheuttamia kuolemia tapahtuu usein.

Nimi discolor tulee kasvin kukkien värillisyyden mukaan: niissä on sekä valkoista että violettia.

Datura discolorilla on kaikkein suurimmat kukat koko datura-suvusta, ne voivat olla jopa 120&nbsp;mm halkaisijaltaan. Tämä tekee siitä hyvin kauniin puutarhakasvin. Kukat aukeavat vain öisin, ja sulkeutuvat aamun koitteessa, muuten kasvi suosii auringon valoa.

Siemenkodat voivat olla jopa yli 70&nbsp;mm korkeita ja yli 60&nbsp;mm läpimittaisia.

Kasvin levinneisyys ulottuu Meksikosta Yhdysvaltain lounaisosiin ja Karibian saarille.

## Lähteet

## Aiheesta muualla
* ITIS: ''Datura discolor'' 
* United States Department of Agriculture (USDA): ''Datura discolor''
Brett Garsed

**Brett Garsed** (s. 20. huhtikuuta 1963) on australialainen muusikko.

## Diskografia

### Sooloalbumit
* *[[Big Sky]]* (2002)
* *[[Dark Matter (albumi)|Dark Matter]]* (2011)

### Adrian’s Wall
* *Caught In The Web* (1987)

### John Farnham
* *[[Whispering Jack]]* (1986)
* *[[Age of Reason]]* (1988)
* *[[Chain Reaction]]* (1990)
* *Full House* (1991)
* *Romeo's Heart* (1996)

### Nelson
#### Albumit
* *[[After the Rain]]* (1990)
* *Because They Can* (1995)
* *Imaginator* (1997)
#### Livealbumit
* *Perfect Storm – After The Rain World Tour 1991* (2010)

### Garsed/Helmerich
* *Quid Pro Quo* (1992)
* *Exempt* (1994)
* *Under the Lash of Gravity* (1999)
* *Uncle Moe's Space Ranch* (2001)
* *Uncle Moe's Space Ranch, Moe's Town* (2007)

### Derek Sherinian/Planet X
* *Planet X* (1999)
* *Quantum* (2007)
* *Molecular Heinosity* (2010)

### The Mark Varney Project
* *[[Centrifugal Funk]]* (1997)

### Bobby Rock
* *Out of Body* (1996)

### Muut esiintymiset
* *The Alchemists* (2002, useita eri artisteja)
* *Richard Hallebeek Project* (2004) Shawn Lanen kanssa
* *The World's Greatest Fusion Guitarists* (2009) Shawn Lanen kanssa

## Videografia
* *Rock Fusion* (VHS, 1995)
* *Rock Guitar Improvisation* (DVD, 2004)

## Aiheesta muualla
* Brett Garsedin viralliset sivut
Darryl Jenifer

**Darryl Jenifer** (s. 22. lokakuuta 1960) on yhdysvaltalainen basisti. Hän soittaa hardcore punk-reggae -yhtye Bad Brainsissa. Jenifer on julkaissut soololevyn *In Search of Black Judas* (2010). Levy on enimmäkseen dubia, mutta siinä on vaikutteita myös muista musiikkityyleistä, kuten black metalista ja hip hopista. Jenifer perusti punkin, rockin, dubin ja rapin elementtejä yhdistelevän yhtyeen The White Mandingos vuonna 2012 yhdessä toimitta-muusikko Sacha Jenkinsin ja rap-laulaja Mursin kanssa. Yhtyeen esikoisalbumi *The Ghetto Is Tryna Kill Me* julkaistiin kesällä 2013. Hän on myös tuottanut joitain omien ja muiden yhtyeiden levyjä. 

## Lähteet
Sauli Pahlman

**Sauli Pahlman** (s. 11. toukokuuta 1981) on aktiiviuransa jo lopettanut suomalainen pikajuoksija. Hän edusti koko kilpailu-uransa ajan Helsingin Kisa-Veikkoja. Kalevan kisoista Pahlman saavutti pronssia 400 metrin juoksussa vuonna 1998, minkä lisäksi hän oli voittamassa sisäratojen SM-kisoissa kultaa 4 x 200 metrin viestijuoksussa vuonna 1999. Virallisissa kilpailuissa hän ei ole esiintynyt vuoden 2002 jälkeen.

## Lähteet
Nelinho

**Manoel Rezende de Mattos Cabral** eli **Nelinho** (s. 26. heinäkuuta 1950) on entinen brasilialainen jalkapalloilija, joka pelasi oikean laitapuolustajan pelipaikkaa. Nelinho edusti Brasilian jalkapallomaajoukkuetta kaksissa MM-kisoissa; 1974 ja 1978. Vuoden 1978 kisoissa hän saavutti pronssia iskettyään upealla kierteisellä laukauksella Brasilian tasoihin pronssipelissä Italiaa vastaan. Brasiliaa hän edusti 28 kertaa tehden 8 maalia. Koko seurajoukkueuransa Brasiliassa pelannut Nelinho sai suurimman menestyksensä seitsemän vuoden jaksollaan Cruzeirossa, jossa hän muun muassa pelasi yli 400 ottelua ja voitti Copa Libertadoresin vuonna 1976. Vuodesta 1970 vuoteen 1987 kestäneellä ammattilaisurallaan Nelinho ehti edustaa yhdeksää seuraa kotimaassaan. 

## Lähteet
Jussi Virtanen

**Jussi Virtanen** (s. 10. toukokuuta 1976 Turku) on aktiiviuransa jo lopettanut suomalainen kestävyysjuoksija. Hän edusti koko kilpailu-uransa ajan Turun Urheiluliittoa ja hänen valmentajanaan toimi Reijo Virtanen. Kalevan kisoista Virtanen saavutti pronssia 5 000 metrin juoksussa vuonna 1998. Lisäksi hän saavutti urallaan puolimaratonin SM-hopeaa vuonna 1999. Kansainvälisissä kilpailuissa Virtanen edusti Suomea vuonna 1997, jolloin hän oli maastojuoksun EM-kisoissa 10 kilometrin matkalla sijalla 77. Virallisissa kilpailuissa hän ei ole esiintynyt vuoden 2004 jälkeen.

## Lähteet
Robert Strandvall

**Robert Kaj Rurik Strandvall** (s. 16. lokakuuta 1977 Kruunupyy) on aktiiviuransa jo lopettanut suomalainen pituushyppääjä. Hän edusti koko kilpailu-uransa ajan IF Åsarnaa ja hänen valmentajanaan toimi Hans Strandvall. Kalevan kisoista Strandvall saavutti pituushypyn pronssia vuonna 1998. Lisäksi hän saavutti sisäratojen SM-kilpailuista pituushypyn kultaa vuonna 2000. Virallisissa kilpailuissa hän ei ole esiintynyt vuoden 2012 jälkeen. Myöhemmin hän on toiminut opettajana Kruunupyyssä Nedervetil skolassa.

## Lähteet
Kalle-Pekka Tiihonen

**Kalle-Pekka Tiihonen** (s. 15. maaliskuuta 1976) on aktiiviuransa päättänyt suomalainen pikajuoksija. Hän edusti Nilsiän Nujakkaa vuoteen 2001 ja sen jälkeen Jyväskylän Kenttäurheilijoita. Kalevan kisoista Tiihonen saavutti pronssia 400 metrin aitajuoksussa vuonna 1998. Tämän lisäksi hän oli viestijuoksun SM-kisoissa voittamassa hopeaa 4 × 400 metrin viestijuoksussa vuonna 2002. Virallisissa kilpailuissa hän ei ole esiintynyt vuoden 2003 jälkeen.

Urheilu-uransa jälkeen Tiihonen on toiminut pikajuoksuvalmentajana. Hänen valmennettavanaan on ollut muun muassa Arttu Hirvonen.

Tiihosen isä on vuonna 1972 olympiamaratonille osallistunut Pekka Tiihonen.

## Lähteet
Rémy Cabella

**Rémy Cabella** (s. 8. maaliskuuta 1990 Ajaccio) on ranskalainen jalkapalloilija, pelipaikaltaan keskikenttäpelaaja. Hän edustaa kaudella 2015-2016 Ligue 1:n Olympique de Marseillea lainalla Englannin Valioliigan Newcastle Unitedista.

## Ura
### Seurajoukkueura
Ajacciossa Korsikalla syntynyt Cabella aloitti ammattilaisuransa vuonna 2009 Montpellier HSC:ssä. Hän kävi vuonna 2010 yksivuotisella lainalla tuolloin pääsarjassa Ligue 1:ssä pelanneessa AC Arlesissa. Hän palasi vuonna 2011 takaisin Montpellier’hen ja voitti seuran kanssa sensaatiomaisesti mestaruuden kaudella 2011-12 ennen suuresti kauteen satsannutta PSG:tä. Mestaruus oli Montpellier’n historian ensimmäinen. Seuraavana vuonna Cabella pelasi joukkueensa kanssa Mestareiden liigaa, jossa tie jäi kuitenkin alkulohkoon. Toukokuussa 2014 Cabella ilmoitti haluavansa siirtyä isompaan seuraan kesän 2014 aikana. 

Hän siirtyikin kesällä Valioliigan Newcastle Unitediin, jonka paidassa hän debytoi elokuussa Manchester Cityä vastaan. Cabella pelasi kauden aikana 31 ottelua tehden yhden maalin ja hän siirtyi kaudeksi 2015-2016 lainalla kotimaansa Olympique de Marseilleen.

### Maajoukkueura
Nuorten maajoukkueessa esiintynyt Cabella valittiin Didier Deschampsin alustavaan ryhmään vuoden 2014 MM-kisoihin. Hän teki maajoukkuedebyyttinsä 27. toukokuuta 2014 Norjaa vastaan tultuaan vaihdosta kentälle Yohan Cabayen tilalle. Cabella putosi lopullisesta ryhmästä, mutta nousi sinne takaisin Clément Grenierin loukkaantumisen myötä. Hän sai pelinumerokseen niin ikään loukkaantuneelta Franck Ribéryltä vapautuneen seiskan. 

## Lähteet

* http://www.transfermarkt.co.uk/remy-cabella/profil/spieler/113707
* http://www.transfermarkt.co.uk/remy-cabella/profil/spieler/113707
Kreeta (alue)

**Kreeta** () eli **Kreetan alue** (Περιφέρεια Κρήτης, *Periféreia Krítis*) on yksi Kreikan aluehallinnon kolmestatoista alueesta. Se kuuluu Kreetan hajautetun hallinnon alueeseen ja sen pääkaupunki on Iraklion.

Hallintoalue kattaa Kreetan saaren sekä muutamia lähisaaria, kuten Gávdos, Día, Chrysí, Paximádia, Koufonísi, Gianysáda, Elása ja Spinalónga. Sen pinta-ala on  neliökilometriä ja asukasluku  (vuonna 2021).

## Alueyksiköt ja kunnat

Vuoden 2011 alusta lähtien alue on jaettu alueyksiköihin ja kuntiin seuraavasti:

## Lähteet

## Aiheesta muualla

* Περιφέρεια Κρήτης. Kreetan alueen kotisivu.
Seikkailu merenpohjassa

**Seikkailu merenpohjassa** () on Tove Janssonin vuonna 1933 ilmestynyt esikoisteos, saaristoon sijoittuva kuvakirja. Jansson kirjoitti ja kuvitti teoksen 13-vuotiaana vuonna 1928, mutta se julkaistiin vasta viisi vuotta myöhemmin tekijänimellä Vera Haij. Ruotsinkielisestä teoksesta ilmestyi myös nimetön suomennos *Pipu ja Kalle ja Ahdin mustekalat* (Kuvataide, 1933). Sirke Happosen käännös *Seikkailu merenpohjassa* ilmestyi Tove Janssonin juhlavuonna 2014 (WSOY).

Runomuotoisessa kertomuksessa Mauno, Maikki ja koira ajavat mäkiautolla merenpohjaan, jossa he kohtaavat merenneidon ja Näkin. 

## Aiheesta muualla
* Rinkinen, Jenni: Tove Janssonin esikoiskirjassa uidaan syvyyksiin. *Meidän perhe* 18.4.2014.
* Schoultz, Vera: Tove Janssonin esikoiskirjasta tutkijan suomennos.  Helsingin yliopisto 12.9.2014.
Teemu Heino (yleisurheilija)

**Teemu Heino** (s. 30. tammikuuta 1976) on aktiiviuransa jo päättänyt suomalainen kymmenottelija. Hän edusti koko kilpailu-uransa ajan Joensuun Katajaa ja hänen valmentajanaan toimi Jarkko Finni. Kalevan kisoista Heino saavutti kymmenottelun pronssia vuonna 1998. Virallisissa kilpailuissa hän ei ole esiintynyt vuoden 2002 jälkeen.

## Lähteet
Jarmo Muiniekka

**Jarmo Muiniekka** toimi Kiuruveden kaupunginjohtajana vuosina 2013–2022. Muiniekka valittiin kaupunginjohtajaksi huhtikuussa 2013. Päätös syntyi kaupunginvaltuustossa äänin 28–7. Virallisesti hän aloitti työnsä syyskuussa 2013 Erkki Strömmerin jäätyä eläkkeelle. Muiniekka jäi tehtävästään eläkkeelle maaliskuussa 2022. Hänen seuraajakseen valittiin Juha-Pekka Rusanen.

Muiniekka on koulutukseltaan yhteiskuntatieteiden maisteri. Ennen siirtymistään Kiuruveden kaupunginjohtajaksi hän on toiminut muun muassa Pohjois-Savon liiton hallintojohtajana ja vuosina 1993–2002 Ilomantsin kunnanjohtajana. 

## Lähteet
Tshering Tobgay

**Tshering Tobgay** (; s. 19. syyskuuta 1965)  on bhutanilainen poliitikko. Hän kuuluu kansandemokraattisen puolueen perustajiin. Puolue voitti vuoden 2013 parlamenttivaalit ylivoimaisesti, ja Tobgay nimettiin pääministeriksi. Hän on opiskellut Yhdysvalloissa Harvardin Kennedy Schoolissa, josta valmistui vuonna 2004.

## Lähteet

## Aiheesta muualla

* Tobgayn kotisivu
Laukolan majurien juttu

**Laukolan majurien juttu** oli 1920-luvulla Suomen sotaväen päällikkönä toimineen Aarne Sihvon ja tykistössä majureina palvelleiden veljesten Waldemar ja Ilmari Laukolan välillä käyty kunnianloukkausoikeudenkäynti, joka sai myös laajempaa poliittista merkitystä.

Laukolan veljekset Kaino Valdemar Laukola (1890–1968) ja Toivo Ilmari Laukola (s. 1894) palvelivat tykistössä majureina, kun he lähtivät opiskelemaan Italiaan Torinon tykistöakatemiaan. Veljesten anoessa lisäaikaa voidakseen jatkaa opintojaan tykistöakatemiassa anomukseen ei suostuttu, ja vastalauseena he erosivat Suomen armeijan palveluksesta.

Tapaus johti lopulta siihen, että sotaväen päällikkönä toiminut Aarne Sihvo haastoi Laukolan veljekset oikeuteen kunnianloukkauksesta. Oikeusjuttu sai myös laajempaa kantavuutta, kun muun muassa sotaväen päällikkönä aiemmin toiminut kenraali Karl Fredrik Wilkama asettui veljesten puolelle. Presidentti Lauri Kristian Relanderia painostettiin erottamaan Sihvo virastaan, mutta tämä hanke ei kuitenkaan onnistunut.

Laukolan veljekset olivat ehtineet aloittaa lääketieteen opintonsa jo ennen sotilasuraansa, ja he toimivatkin myöhemmin lääkäreinä. Ilmari Laukolasta tuli naistentautien erikoislääkäri ja Valdemar Laukola sai erikoislääkärin oikeudet kirurgisissa taudeissa vuonna 1937. 

Urho Kekkonen viittasi Laukolan majurien juttuun vuonna 1928 kirjoittamassaan tunnetussa pakinassa *Minä olin diktaattori*.

## Lähteet
* George Maude : Aspects of the Governing of the Finns, Peter Lang, 2010 Laukolan veljesten tapauksesta s. 67-68 (Google-kirjat linkki)
* Yrjö Hormia : Pyhämaan ja Pyhärannan vanhimmat maanomistajasuvut, Genos 14(1943), s. 92-107 

### Viitteet
Faouzi Ghoulam

**Faouzi Ghoulam** (, s. 1. helmikuuta 1991 Saint-Priest-en-Jarez) on algerialainen jalkapalloilija. Puolustajana pelaava Ghoulam edustaa arabiemiraattilaista TFC:tä.

## Seurajoukkueura
Ghoulam aloitti jalkapalloilun Saint-Étiennen junioreissa. Hän nousi myöhemmin joukkueen edustukseen kaudella 2010–2011. Kaudella 2012–2013 Ghoulam oli voittamassa Ranskan liigacupia, kun Saint-Étienne voitti Stade Rennaisin loppuottelussa maalein 1–0. Seuraavalla kaudella 2013–2014 Ghoulam teki uransa avausmaalin Ranskan pääsarjassa Marseillea vastaan.

Tammikuussa 2014 Ghoulam siirtyi Napoliin neljän vuoden sopimuksella. Joulukuussa 2017 sopimusta pidennettiin kesään 2022 ulottuvaksi. Ghoulam pelasi Napolissa yhdeksän kauden aikana yhteensä 160 Serie A:n ottelua, joissa hän teki kolme maalia. Mestarien liigassa hän pelasi 13 ottelua ja Eurooppa-liigassa 29 ottelua. Hän voitti Italian cupin 2014 ja 2020 sekä Italian supercupin 2014.

Ghoulam solmi tammikuussa 2023 loppukauden mittaisen sopimuksen ranskalaisseura Angersin kanssa oltuaan yli puoli vuotta ilman seuraa. Kevätkaudella 2023 hän pelasi seitsemän Ligue 1:n ottelua sekä yhden Ranskan cupin ottelun.

Elokuun lopussa 2023 Ghoulam allekirjoitti kaksivuotisen sopimuksen turkkilaisen Hataysporin kanssa. Kaudella 2023–2024 hän pelasi 21 Turkin Superliigan ottelua ja teki kauden ainoaksi jääneen maalinsa 22. lokakuuta 2023 ottelussa Fenerbahçea vastaan. Hän pelasi kaudella 2023–2024 myös kolme Turkin cupin ottelua. Ghoulam ja Hatayspor purkivat sopimuksensa syyskuussa 2024.

Syyskuussa 2025 Ghoulam teki sopimuksen arabiemiraattilaisen TFC:n kanssa.

## Maajoukkueura
Ghoulam edusti Ranskan alle 21-vuotiaiden maajoukkuetta vuonna 2012 kahden ottelun verran. Sittemmin aikuisten tasolla hän pelasi ensimmäisen maaottelunsa Algerian paidassa 26. maaliskuuta 2013 Beniniä vastaan.

### Afrikan-mestaruuskilpailut 2013
Ghoulam valittiin Algerian kisajoukkueeseen vuoden 2013 Afrikan mestaruuskisoihin. Hän ei kuitenkaan pelannut otteluakaan turnauksessa, kun Algerian kisat päättyivät alkulohkoon.

### MM-kisat 2014
Ghoulam valittiin 2014 MM-kisoihin. Hän pelasi turnauksessa kaksi ottelua. Avausottelunsa Ghoulam pelasi alkulohkon ensimmäisessä ottelussa Belgiaa vastaan ja toisen neljännesvälieräottelussa Saksaa vastaan, johon myös Algerian kisat päättyivät.

## Saavutukset
*Ranskan liigacup: 2013
*Italian cup: 2014, 2020
*Italian supercup: 2014

## Yksityiselämä
Ghoulam syntyi Ranskassa algerialaisperheeseen. Hänen isänsä on kotoisin Batnasta ja äiti Annabasta. Ghoulamin veli Nabil on maastojuoksija ja edusti Ranskaa vuoden 2004 Maastojuoksun MM-kilpailuissa.

## Lähteet
Teófilo Gutiérrez

**Teófilo Antonio "Teó" Gutiérrez Roncancio** (s. 17. toukokuuta 1985 Barranquilla, Kolumbia) on kolumbialainen jalkapalloilija. Hän edustaa argentiinalaista River Platea ja on pelipaikaltaan hyökkääjä.

## Ura
### Seurajoukkue
Heinäkuussa 2013 Gutiérrez siirtyi meksikolaisesta Cruz Azulista argentiinalaisseura River Plateen. Siirtokorvauksen kerrottiin olleen noin 3 miljoonaa dollaria. Siirron oli tarkoitus toteutua jo aikaisemmin, mutta se kariutui, kun River Platella ei ollut vielä tuolloin riittävästi varoja suorittaa sitä.

Gutiérrez pelasi ensimmäisen ottelunsa joukkueessa Club Atlético Colónia vastaan, jossa hän onnistui myös maalinteossa.

### Maajoukkue
Gutiérrez teki ensiesiintymisensä Kolumbian maajoukkueessa 12. elokuuta 2009 pelatussa ystävyysottelussa El Salvadoria vastaan, jossa hän onnistui niin ikään myös maalinteossa.

## Lähteet

## Aiheesta muualla
* Teófilo Gutiérrezin tilastot National Football Teams -sivustolla
Kyösti Vaskuri

**Kyösti Vaskuri** (11. tammikuuta 1880 – 29. syyskuuta 1968) oli suomalainen Revonlahdella asunut räätäli, joka tuli tunnetuksi 1920-luvun lopulla aiheutettuaan Sunilan ensimmäisen hallituksen kaatumisen.

Sosialidemokraatteihin kuulunut Vaskuri haki Revonlahdella postitoimiston hoitajan paikkaa ja joutui kokemaan syrjintää, kun Revonlahden suojeluskunnan paikallispäällikkö antoi valintaprosessin aikana kielteisen lausunnon Vaskurista tämän poliittisten mielipiteiden takia. Tapauksesta nousi kohu, joka sai kansalliset mittasuhteet, kun tuolloin vallassa ollut Sunilan I hallitus kaatui joulukuussa 1928 sosialidemokraattien tekemään välikysymykseen suojeluskuntien omavaltaisesta toiminnasta. Välikysymyksessä mainittiin esimerkkeinä Vaskurin tapaus sekä Tampereen valtauksen 10-vuotisjuhlissa keväällä 1928 sattunut tapaus, jossa suojeluskuntalaiset olivat vetäneet Suomen lipun kaupungintalon salkoon ilman viranomaisten lupaa. Porvarillisessa lehdistössä hallituksen kaatumista näin vähäiseen asiaan pidettiin yleisesti naurettavana.

Kyösti Vaskuri oli vuonna 1934 mukana perustamassa Revonlahdelle yksityistä Väinölän hautausmaata seurakunnasta eronneita varten. Hänet on myös itse haudattu sinne.

Väinö Linnan *[[Täällä Pohjantähden alla]]* -romaanitrilogian kolmannessa osassa viitataan Vaskurin tapaukseen opettaja Pentti Rautajärven Pentinkulman urheilukentän vihkiäisissä pitämässä puheessa ja sen aikaansaamassa herrasväen jälkikeskustelussa (*Maan hallitus kaatuu jonkin räätäli Vaskurin takia. Sitä nimitetään kansanvallaksi*). Vaskurin tapausta pidettiin keskustelussa osoituksena parlamentarismin rappiosta ja maan hallitusmuodon viheliäisyydestä.

## Lähteet
* Tuomas Rantala: Uusi uljas maalaisliittolaisuus. Pääministeri J. E. Sunila ja hänen maalaisliittolainen hallituksensa 1927–1928, Suomen historian pro gradu -tutkielma Tampereen yliopisto 2010, Vaskurin tapauksesta s. 121–123 
* Sosialidemokraattisen eduskuntaryhmän kertomus vuosilta 1926–1929, s. 11–12 
* Pääkaupunkiseudun ateistit ry : Väinölän hautausmaa Siikajoella

### Viitteet
Donkey Kong Country: Tropical Freeze

**Donkey Kong Country: Tropical Freeze** on Nintendon julkaisema tasohyppelypeli, joka julkaistiin alun perin Wii U:lle Japanissa 13. helmikuuta 2014 ja myöhemmin Pohjois-Amerikassa ja Euroopassa 21. helmikuuta sekä Australiassa 22. helmikuuta. Peli on osa *[[Donkey Kong (pelisarja)|Donkey Kong]]*-pelisarjaa. Peli julkistettiin E3-messuilla 2013. Peli sai julkaisun Nintendo Switchille toukokuussa 2018 ja pelin Switch-versioon lisättiin uusi ominaisuus nimeltä "Funky Mode", jossa on mahdollista pelata peli läpi Funky Kongilla.

## Juoni

On Donkey Kongin syntymäpäivä. Paikalla ovat juhlimassa hän ja hänen ystävänsä Diddy Kong, Dixie Kong ja Cranky Kong. Yllättäen kuitenkin kauempaa mereltä hyökkäävät Snowmad ja hänen kätyrinsä. He jäädyttävät koko saaren ja puhaltavat samalla Donkey Kongin ja muut pois. Sankarit lähtevät pelastamaan kotisaartaan vieraalta saarelta, jonne ovat ajautuneet.

## Pelaaminen

*Donkey Kong Country: Tropical Freeze* on tasohyppelypeli, jossa pitää päästä kuuden eri saaren läpi. Pelaaja ohjaa Donkey Kongilla ja hänellä on käytössään kolme eri apuria: Diddy Kong, Dixie Kong ja uutena apurina Cranky Kong. Diddy Kong osaa ampua maapähkinäpyssyllä ja lentää rakettitynnyreillä, Dixie Kong osaa lentää helikopterin tavoin hiuksillaan ja Cranky Kong osaa hyppiä kävelykepillään korkealle.

Peli sisältää myös moninpelitilan, jossa kaksi pelaajaa liikkuu samanaikaisesti kentällä. Toinen pelaaja ohjaa Donkey Kongia ja toinen yhtä Donkey Kongin kolmesta apurista.

## Vastaanotto

*Donkey Kong Country: Tropical Freeze* on saanut myönteisen vastaanoton. Pelillä on GameRankingsin sivuilla 84.45 % keskiarvo ja Metacriticin sivuilla 83 % keskiarvo. IGN antoi pelille arvosanaksi 9/10, Game Informer 9.25/10, Eurogamer 7/10 ja Polygon 8/10.

Suomessa Ville Arvekari antoi Pelaajalehden sivuilla pelille arvosanaksi 8/10 ja Tero Kerttula Gamereactorilta myös 8/10. Mikael Miilumäki antoi Dome.fi-sivustosta pelille arvosanaksi 4/5.

## Lähteet

## Aiheesta muualla
* 
*Viralliset kotisivut 
*Viralliset kotisivut
Jeremie Malolo

**Jeremie Malolo** (s. 21. joulukuuta 1991 Kinshasa, Zaire) on uransa lopettanut suomalainen jalkapalloilija. Hän on pelipaikaltaan hyökkäävä keskikenttäpelaaja.

Malolo teki ensiesiintymisensä Veikkausliigassa 8. kesäkuuta 2014 tultuaan vaihdosta kentälle hänen seuransa FC Hongan kohdatessa kotiottelussa Rovaniemen Palloseuran. Hän pelasi lopulta Veikkausliigassa yhteensä kolme ottelua kesällä 2014. Vuoden 2015 alusta Malolo siirtyi FC Futuraan eikä enää pelannut pääsarjatasolla.

Myös Malolon nuoremmat veljet Obed ja Robbie Malolo ovat jalkapalloilijoita.

Vuonna 2024 Malolo osallistui Amazing Race Suomi -tositelevisiosarjan toiselle tuotantokaudelle yhdessä rap-artisti Graciaksen kanssa.

## Lähteet
Eliel Ilmari Wuorinen

**Eliel Ilmari Wuorinen** (16. tammikuuta 1875 Ilmajoki – 27. toukokuuta 1961 Turku) oli suomalainen juristi, joka toimi sortokausien aikana Mikkelin lääninhallituksen lääninsihteerinä ja myöhemmin Mikkelin sekä Turun ja Porin läänien kuvernöörinä.

## Ura
Wuorisen vanhemmat olivat kansakoulunopettaja Juho Wuorinen ja Amanda Lovisa Leidenius. Hän kirjoitti ylioppilaaksi Turun suomalaisesta lyseosta vuonna 1894 ja opiskeli sen jälkeen Helsingin yliopistossa, josta valmistui molempain oikeuksien kandidaatiksi vuonna 1901. Wuorinen toimi tämän jälkeen Mikkelin läänin lääninsihteerinä ja vuosina 1910–1911 läänin kuvernöörinä. Turun ja Porin läänin kuvernöörinä hän oli vuodet 1911–1917. Suomen itsenäistymisen jälkeen Wuorinen työskenteli asianajajana Turussa vuoteen 1936 saakka.

## Toiminta Mikkelissä
Vuoden 1905 suurlakon levottomuuksien aikana Mikkelissä lääninsihteerinä työskennellyt Wuorinen joutui muutaman muun virkamiehen ohella epäsuosioon paikallisten asukkaiden keskuudessa. Venäläismielisenä pidettyä Wuorista vaadittiin eroamaan 2. marraskuuta 1905 järjestetyssä kansankokouksessa, lisäksi mielenosoittajien vaatimuksiin kuului koko lääninhallituksen sulkeminen. Wuorinen vastasi vetoomuksiin komentamalla paikalle sotaväkeä, jota hän lähetti myös kaupungin poliisilaitoksen suojaksi poliisipäällikkö Johannes Stenbäckin pyynnöstä. Kaksi päivää myöhemmin Wuorinen pidätytti useita suurlakkoon osallistuneita virkamiehiä. Lisäksi kaupungissa olleet tarkka-ampujarykmentin joukot miehittivät hänen käskystään muun muassa Mikkelin rautatieaseman sekä puhelinkonttorin ja lennätintoimiston. Sotilaat hajottivat myös lääninhallituksen portille saapuneen väkijoukon.

Marraskuun 5. päivänä 1905 Mikkelin kaupunginvaltuusto marssi Wuorisen puheille, vaatien laittomasti vangittujen virkamiesten vapauttamista sekä sotaväen vetämytymistä kasarmeihinsa. Lopulta Wuorinen suostui vapauttamaan pidätetyt sekä vetämään kaupungissa olleet sotajoukot pois. Tilanteen rauhoituttua Wuorisen toimista katkeroitunut kaupunginvaltuusto yritti hänen erottamistaan, mutta Wuorinen sai kuitenkin pitää virkansa. Vuonna 1910 hänet nimitettiin Mikkelin läänin kuvernööriksi A. L. von Knorringin seuraajaksi. 36-vuotiaana tehtävässä aloittanut Wuorinen oli Suomen nuorin kuvernööri. Vuoden kuluttua hän siirtyi Turun ja Porin läänin kuvernööriksi.

## Lähteet
Luettelo televisiosarjan House of Cards jaksoista

*[[House of Cards (televisiosarja)|House of Cards]]* on yhdysvaltalainen poliittinen draamasarja, jonka on luonut Beau Willimon. Sarjaa tuottaa Netflix.

## Yleiskatsaus


## Jaksolista
### Ensimmäinen tuotantokausi (2013)

|}

### Toinen tuotantokausi (2014)

|}

### Kolmas tuotantokausi (2015)

|}

### Neljäs tuotantokausi (2016)

|}

## Lähteet

## Aiheesta muualla
*
Butyloitu hydroksitolueeni

**Butyloitu hydroksitolueeni** eli **butyylihydroksitolueeni** eli **BHT** (C15H24O) on alkyloituihin fenoleihin kuuluva orgaaninen yhdiste. Yhdistettä käytetään hapettumisenestoaineena niin elintarvikkeissa kuin polymeeriteollisuudessakin.

## Ominaisuudet
Butyloitu hydroksitolueeni on huoneenlämpötilassa valkoista tai väritöntä kiteistä ainetta. Se ei liukene veteen, mutta liukenee orgaanisiin liuottimiin kuten etanoliin, asetoniin, bentseeniin ja alifaattisiin hiilivetyihin. Butyloitu hydroksitolueeni reagoi helposti radikaalien kanssa, minkä vuoksi se on säilytettävä valolta suojattuna.

## Valmistus ja käyttö
Butyloidun hydroksitolueenin valmistuksen lähtöaineena käytetään p-kresolia tai p-kresolin ja m-kresolin seosta. p-Kresoli reagoi rikkihapon katalysoimana isobuteenin kanssa muodostaen butyloitua hydroksitolueenia ja sivutuotteina saattaa muodostua monobutyloituja johdannaisia. Tuote puhdistetaan alipainetislauksella. Käytettäessä p-kresolin ja m-kresolin seosta muodostuu lisäksi 4,6-di-tert-butyyli-3-metyylifenolia, joka voidaan erottaa butyloidusta hydroksitolueenista tislaamalla alipaneessa.  

Butyloitu hydroksitolueeni reagoi helposti radikaalien kanssa, minkä vuoksi sitä käytetään hapettumisenestoaineena polymeereissä kuten muoveissa ja kumeissa ja eräissä paperilaaduissa. Sitä voidaan käyttää myös elintarvikkeissa kuten eräissä öljyissä, purukumeissa ja lisäravinteissa. Butyloidun hydroksitolueenin E-koodi on E 321.

## Lähteet

## Aiheesta muualla
*
Luettelo Suomen tekstiili- ja vaatetustehtaista

Tämä on **luettelo Suomessa toimineista ja yhä toimivista tekstiilitehtaista ja valmisvaatetehtaista**. Päälähteenä on käytetty Suomen tekstiiliteollisuutta etenkin pukeutumisen kannalta valottavaa teosta *Kansakunnan vaatettajat* (1996). Luetteloon ei ole sisällytetty nahka-, turkis- eikä kenkätehtaita, sisustus- tai teknisten tekstiilien valmistajia eikä aivan pienimpiä eikä lyhytaikaisimpia kirjassa mainittuja yrityksiä. Kirjan julkaisuajankohdan jälkeisissä tiedoissa on aukkoja ja epäselvyyksiä.

Luetteloon on merkitty tuotannon päättymisvuosi Suomessa, vaikka yritys jatkaisi yhä mutta olisi lopettanut valmistuksen tai siirtänyt sen muualle (esimerkiksi Turo Tailor lopetti tuotannon Suomessa 2009). Monet tehdastilat työntekijöineen esiintyvät luettelossa useamman yhtiön kohdalla, sillä oli tavallista, että kun yksi yritys paikkakunnan teollisuushallissa lopetti, tilalle tuli toinen saman alan yritys, joka jatkoi samoilla koneilla ja palkkasi työhön paljolti samoja ihmisiä. Erityisen vilkasta tämä toiminta oli 1970-luvun alussa, jolloin monet ruotsalaisyritykset tulivat Suomeen halvemman ompelijatyövoiman perässä.

## Luettelo yrityksistä

## Lähteet
* 
* 
* 
* 
* 
* 

### Viitteet

## Kirjallisuutta
* Seppälä, Arto: *Lanka läpi vuosisatojen: Lukemisto suomalaisen tekstiiliteollisuuden vaiheista 1700-luvulta vuoteen 2005.* Tekstiili- ja vaatetusteollisuus ry 2005. .

## Aiheesta muualla
* Suomen tekstiiliteollisuuden historia, Tekstiilimuseo.
Bartolomeo Pagano

**Bartolomeo Pagano** (27. syyskuuta 1878 Sant’Ilario Ligure, Genova – 24. kesäkuuta 1947 Genova) oli italialainen elokuvanäyttelijä.

Ahtaajana Genovan satamassa työskennellyt suurikokoinen ja lihaksikas Pagano aloitti elokuvauransa Giovanni Pastronen historiallisessa spektaakkelissa *[[Cabiria]]* (1914). Hän esitti siinä roomalaisen ylimyksen pohjoisafrikkalaista orjaa Macistea, joka pelastaa Moolokille uhrattavaksi aiotun sankarittaren. Elokuva teki Paganon kuuluisaksi ”hyväntahtoisena jättiläisenä”, joka sittemmin esiintyi kokonaisessa Maciste-elokuvien sarjassa. Niistä ensimmäinen oli *[[Maciste (elokuva)|Maciste]]* (1915), jossa sankari pelastaa rikollisten ahdistaman tytön. Seuraavissa elokuvissa Maciste omaksui muun muassa alppijääkärin, meedion, urheilijan, poliisin, unissakävelijän ja rakastuneen miehen roolit. Carlo Campogalliano ohjasi vuonna 1920 kolmiosaisen elokuvan *La trilogia di Maciste*.

1920-luvun alussa Pagano teki muutamia heikkotasoisia Maciste-elokuvia Saksassa. Vuonna 1923 hän palasi Italiaan, jossa hän jatkoi Maciste-elokuvien tekemistä tuottaja Stefano Pittalugan johdolla. Niistä merkittävin on Guido Brignonen ohjaama *[[Maciste Helvetissä]]* (*Maciste all'inferno*, 1926), joka sisältää kauhuelokuvan aineksia. 1920-luvun lopussa Pagano esiintyi vielä muutamissa Maciste-sarjaan kuulumattomissa elokuvissa, jotka eivät saavuttaneet suurempaa menestystä.

Pagano oli aikanaan yksi Italian suosituimmista näyttelijöistä, joka sai elokuvistaan parhaimmillaan 250&nbsp;000 liiran korvauksen. Sairastuttuaan diabetekseen hän vetäytyi Genovaan rakennuttamaansa Villa Macisteen, jossa hän kuoli niveltulehduksen rampauttamana.

## Lähteet

## Aiheesta muualla
* 
*
Giuliano Gemma

**Giuliano Gemma** (2. syyskuuta 1938 Rooma – 1. lokakuuta 2013 Civitavecchia) oli italialainen näyttelijä.

Gemma työskenteli aluksi palomiehenä ja Cinecittàn sijaisnäyttelijänä. Akrobaatinkykyjensä ansiosta hän sai pääosan Duccio Tessarin peplum-elokuvassa *[[Titaanien paluu]]* (*Arrivano i titani*, 1962). Kuuluisuuteen Gemma nousi Tessarin spagettiwesterneissä *[[Ringo – tappaja]]* (*Una pistola para Ringo*) ja *[[Vasenkätinen tappaja]]* (*El retorno de Ringo*, molemmat 1965), joissa hän esiintyi taiteilijanimellä *Montgomery Wood*. Hän näytteli etupäässä westernien ja seikkailuelokuvien sankareita, mutta teki myös vakavampia rooleja muun muassa Valentino Orsinin, Luigi Comencinin, Damiano Damianin ja Pasquale Squitierin elokuvissa. Hän sai surmansa liikenneonnettomuudessa.

## Elokuvia
* *[[Messalina (vuoden 1960 elokuva)|Messalina]]*, 1960
* *[[Tiikerikissa (elokuva)|Tiikerikissa]]*, 1963
* *[[La rivolta dei pretoriani]]*, 1964
* *[[I due gladiatori]]*, 1964
* *[[Meidän gangstereiden kesken]]*, 1973
* *[[Pelkoa ei voi paeta]]* (*Tenebrae*, 1982)
* *[[Ikuinen rakkaus (vuoden 2001 elokuva)|Ikuinen rakkaus]]*, 2001

## Lähteet

## Aiheesta muualla
* 
*
Jari Jaakkola

**Jari Ilmari Jaakkola** (s. 27. heinäkuuta 1966 Vehmaa) on aktiiviuransa lopettanut suomalainen kestävyysjuoksija. Hän edusti kilpauransa viimeiset vuodet Turun Weikkoja ja vastasi itse omasta valmennuksestaan koko uransa ajan. Aikuisten SM-tasolla Jaakkola voitti maratonilta kolme mitalia; kultaa vuonna 1996, hopeaa vuonna 1997 sekä pronssia vuonna 1995. Virallisissa kilpailuissa hän ei ole esiintynyt vuoden 2012 jälkeen.

## Lähteet
Raimo Salmi (juoksija)

**Raimo Johannes Salmi** (s. 21. marraskuuta 1964 Kangasala) on aktiiviuransa lopettanut suomalainen kestävyysjuoksija. Seuratasolla hän edusti vuodesta 1990 lähtien Teivo Stayersia. Aikuisten SM-tasolla hän saavutti yhden henkilökohtaiset mitalin ollen maratonin SM-pronssilla vuonna 1997. Maastojuoksun SM-kilpailuissa hän saavutti pitkän matkan joukkuekilpailussa pronssia vuonna 1999. Virallisissa kilpailuissa hän ei ole esiintynyt vuoden 2014 jälkeen. 

## Lähteet
Eino Kanerva

**Eino Ensio Kanerva** (s. 20. syyskuuta 1910 Tampere – 8. tammikuuta 1942 Poventsa) oli suomalainen pesäpalloilija, jääpalloilija ja jalkapalloilija.

Eino Kanerva aloitti urheilu-uransa pesäpalloilijana, jossa hän saavutti vuonna 1928 Suomen mestaruuden Viipurin Pallonlyöjien riveissä.

Seuraavaksi Kanerva panosti jääpalloon, jossa hän pelasi Viipurin Palloseuran  (ViPS) riveissä. ViPS:n riveissä Kanerva oli voittamassa kaksi Suomen mestaruutta kausina 1931 ja 1936. Kanerva saavutti ViPS:n riveissä 1930-luvulla myös muita jääpallomitaleita: hopeaa kaudella 1934 joukkueen hävittyä loppuottelu-uusinnassa HIFK:lle ja vuosina 1932 ja 1933 pronssia. Kanerva nousi jääpallomaajoukkueeseen helmikuussa 1931 ja pelasi sen jälkeen viisi A-maaottelua Ruotsia vastaan sekä kaksi B-maaottelua. Talvisodan jälkeen ViPS:n toiminta yhdistettiin Helsinkiin siirtyneisiin Susiin, jossa Kanerva oli voittamassa hopeaa Välirauhan kaudella 1941.

Eino Kanerva pelasi myös jalkapalloa ja oli ensimmäisessä viipurilaisessa joukkueessa, kun ViPS pelasi jalkapallon SM-sarjaa kaudella 1930.

Eino Kanervan elämä päättyi jatkosodassa Poventsassa tammikuussa 1942, jossa hän haavoittui kuolettavasti.

## Saavutukset
### Pelaajana
* 1 SM-kulta: 1928
* 1 SM-pronssi: 1929

## Lähteet
*

### Viitteet
Jarno Poskela

**Jarno Juha Tapani Poskela** (s. 17. lokakuuta 1973 Hartola) on aktiiviuransa päättänyt suomalainen kolmiloikkaaja. Kalevan kisoista Poskela saavutti kolmiloikan pronssia vuonna 1997. Hän edusti Suomea viidessä eri maaottelussa, viimeisen kerran Suomi-Ruotsi maaottelussa 1997 ollen kolmas. Hän edusti koko kilpailu-uransa ajan Hartolan Voimaa ja hänen valmentajinaan toimivat Markku Backman sekä Jari Mutikainen. Virallisissa kilpailuissa hän ei ole esiintynyt vuoden 1997 jälkeen.

## Lähteet
Kino-Recla

**Ab Kino-Recla Oy** tai **Kino-Recla** oli  vuoden 1925 lopulla perustettu elokuva-alan yritys. Sen perustivat lääninkanslisti Ragnar Hartwall, Filmiaitan päätoimittaja, insinööri Knut von Hertzen ja insinööri Sven Uggla. Yrityksen tarkoitus ei alun perin ollut valmistaa elokuvia, sillä kaupparekisteri-ilmoituksen mukaan se halusi ”esittää, ostaa ja myydä elokuvia”. Tämän voi ymmärtää myös haluksi tuottaa elokuvia. Ehkä juuri siksi omistajakunta laajeni jo seuraavana keväänä, kun I. Taube ja O. Kollanus tulivat yhtiön osakkeiden omistajaksi ja antoivat samalla yhtiölle korotonta lainaa. Kaikilla viidellä oli tuolloin tasamäärä yhtiön osakkeita.

Tilanne muuttui kun Kurt Jäger astui peliin. Insinööri Ugla väistyi ja Jäger astui tilalle pääosakkaaksi, jolla oli hallussaan 3/5 osakkeista. Ragnar Hartwall jatkoi puheenjohtajana, kunnes konkurssiasia käsiteltiin Helsingin raastuvanoikeudessa 16. maaliskuuta 1929. Yhtiö ilmoitettiin lakanneeksi 2. toukokuuta 1931. Yhtiön ainoaksi pitkäksi näytelmäelokuvaksi jäi Oscar Tengströmin ohjaama *[[Kyllä kaikki selviää]]* vuodelta 1926. Muuta tuotantoa olivat mainokset eli reklaamit lampusta, kenkävoiteesta, pöytämargariinista, uutista ja mainosta yhdistävä *Tekstiilimessujen reklaami* sekä uutisfilmi *Kuvia Helsingin asemalla tapahtuneesta rautatieonnettomuudesta 28.8.1926*.

Sittemmin kadonnut *Kyllä kaikki selviää* sai *[[Helsingin Sanomat|Helsingin Sanomien]]* arvostelijalta syyskuussa 1926 luonnedinnan ”lemmentarina, joka ei suuresti huvita”.

## Lähteet

## Aiheesta muualla
*
Alexander Cannelin

**Alexander Cannelin** () oli 1800-luvulla vaikuttanut merikapteeni. Hän oli merenkulkuopetuksen ja Pohjois-Suomen merenkulun kehittäjä. Laatiessaan alan oppikirjaa hän vaikutti suomenkielisen merenkulkusanaston kehitykseen. Hänen teoksensa *Oppikirja merikulun tieteessä* ilmestyi kahtena niteenä vuosina 1868 ja 1869. Sitä käytettiin oppikirjana Oulun ja Viipurin merikouluissa. Monet hänen laatimansa suomennostyöt jäivät julkaisematta, koska tekijänoikeuspalkkioista ei päästy sopimukseen. Hänen veljensä Gustaf Cannelin oli Mustasaaren kirkkoherra.

Cannelinin vanhemmat olivat Pyhäjoen lukkari Tomas Cannelin ja Juliana Ticklén. Hän kävi Oulun triviaalikoulua ja pääsi ylioppilaaksi 1844. Hän opiskeli lyhyen aikaa Helsingin yliopistossa, mutta muutti sitten Raaheen ja työskenteli merenkulun tehtävissä. Hän solmi avioliiton ensin 1854 ja nuorikon kuoltua toisen avioliiton noin vuonna 1857. Samoihin aikoihin hän oli edennyt urallaan merikapteeniksi ja toimi esimerkiksi parkki *[[Kaleva (parkki)|Kalevan]]* kapteenina valtameriliikenteessä.

## Oulun merikoulu
Oulun merikoulu perustettiin senaatin päätöksellä tammikuussa 1863. Cannelin valittiin marraskuussa sen ensimmäiseksi johtajaksi. Koulu oli melko pieni ja palveli ensin vain alueellisia tarpeita. Aluksi oli vain perämiesosasto, jossa oli 15 oppilasta. Syksyllä 1864 oppilaita oli 21, ja toiminnassa oli myös merikapteeniosasto ja itämerenkippariosasto. Opetusta annettiin sekä ruotsiksi että suomeksi, ja koulu oli siten ensimmäinen suomenkielinen merenkulkukoulu. Koulu muuttui täysin suomenkieliseksi 1899.

## Merenkulkusanaston luominen
Hanke merenkulun oppikirjasta aloitettiin Suomalaisen Kirjallisuuden Seuran ja senaatin valtiovaraintoimituskunnan aloitteesta 1864. Aluksi pyrittiin suomentamaan Turun merikoulun opettajien kirjoittama ruotsinkielinen oppikirja *Lärobok i Navigations-vetenskapen*, joka sisälsi erilliset kurssit Itämeren kippareille, perämiehille ja kapteeneille. Suomennostyötä tarjottiin Cannelinille, sillä hän oli Ouluun perustetun ja ainoan suomenkielisen merimieskoulun johtaja. Cannelinin eduksi luettiin, että ”kielensä puolesta selvä ja myös kirjoituksessa kokenut suomalainen, sekä siitä syystä luultavasti parempi pännämies kuin tavalliset kipparimme, että hän on itsensä ylioppilaaksi lukenut, ennen kuin merille lähti - -.” Cannelinin työ oli uraauurtavaa, ja hän joutui itse luomaan alan sanastoa. Aiemmin oli suomennettu eversti J. Bartramin teos Saimaan purjehdusväylistä (*Purjelaitain osoitukset Saiman kanavansuun, Lauritsalan sekä Savonlinnan, Kuopion ja Joensuun kaupunkien välillä*, Helsinki : Suomalaisen Kirjallisuuden Seura, 1858), mutta Cannelin ei hyväksynyt esimerkiksi Bartramin kirjaan suomennettuja ilmansuuntien nimiä, kuten pohja, pohjan koilliskorva ja pohjaiskoillinen. Cannelinin kirjassa ilmansunnat olivat esimerkiksi pohjanen, pohjais-itä-pohjanen, itä-pohjanen pohjaseen ja itä-pohjanen.

## Lähteet
Luettelo valtioiden sotilaallisista menoista

Tämä on **luettelo valtioiden sotilaallisista budjeteista**. Summat on ilmoitettu Yhdysvaltain dollareissa. Tiedot ovat Tukholman kansainvälisestä rauhantutkimusinstituutista ja brittiläiseltä ajatushautomolta International Institute for Strategic Studiesilta.

Asevelvollisuutta ylläpitävien maiden budjeteista yleensä puuttuvat pakottamisesta aiheutuvat piilokulut. Suomen piilokuluiksi on arvioitu 1–2 % bruttokansantuotteesta, jolloin Suomen todellinen puolustusbudjetti olisi 2,5–3,5 % bkt:sta. Israelissa asevelvollisuuden piilokulut (1,7 %) on kirjattu osaksi budjettia.

## Maailman 15 suurinta sotilasbudjettia vuonna 2024
 
### Tukholman kansainvälisen rauhantutkimusinstituutin arvio (2024)

### International Institute for Strategic Studiesin arvio (2024)

 
## Sotilasmenot maittain SIPRI:n arvio (2012)

## Sotilasbudjetit vuodelta 2009 per capita

## Lähteet
Irisbus Citelis Line

**Irisbus Citelis Line** on Irisbusin automalli. Se on poistunut käytöstä Suomesta Westendin Linjan mentyä 2012 konkurssiin.